Mikrometar
Mikrometar ili mikron (SI simbol: μm) je SI izvedena mjerna jedinica dužine koja je jednaka 1×10−6 metra (SI standardni prefiks "mikro-" = 10−6). To je milioniti dio metra, odnosno hiljaditi dio milimetra (0,001 mm ili oko 0,000039 inča). Simbol μm se ponekad piše kao um ako se, u raspoloživim tastaturama, ne može upisati μ. Mikrometar je opća jedinica za mjerenje npr. talasne dužine infracrvenog zračenja ili veličine bioloških struktura kao što su: ćelija i bakterija. Također se najčešće koristi kao mjerna jedinica u proizvodnji plastike. Mikrometri su standard za ocjenjivanje i određivanje promjera vunenih vlakana. Finija vuna, od 25 μm, može se upotrebljavati za haljine, dok se grublje klase koriste za vanjsku odjeću, tepihe i sl. Promjer jedne ljudske dlake je u rasponu od oko 10 do 200 μm.